
ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης της έκτασης του Αστικού 
Οικοδομικού Συνεταιρισμών Τραπεζικών Υπαλλήλων 
Ρόδου «ΣΥΝ ΠΕΧ στη θέση «Φανερωμένη» της Κοινό¬ 
τητας Ιαλυσσού της νήσου Ρόδου (Ν. Δωδεκανή- 
σου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 και 42 (παρ. 1) του ν. 
1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α' 33), όπως το 
άρθρο 7 συμπληρώθηκε με την παρ. 1 του άρθρου 12 του 
ν. 1647/1986 «Οργανισμός Κτηματολογίου και Χαρτο¬ 
γραφήσεων Ελλάδας (ΟΚΧΕ) και άλλες σχετικές διατά¬ 
ξεις» (Α' 141) και η παρ. 1 του άρθρου 42 τροποποιήθηκε 
με την παρ. 11 του άρθρου 98 του ν. 1892/1990 «Για τον 
εκσυγχρονισμό και την ανάπτυξη και άλλες διατάξεις» (Α' 
101 ). 


2. Τις διατάξεις των άρθρων 17 (παρ. 1), 18 και 19 του 
π. δ/τος 93/1987 «Αναμόρφωση και ενοποίηση της νομο¬ 
θεσίας για τους οικοδομικούς συνεταιρισμούς, τρόπος ορ¬ 
γάνωσης, διοίκησης και λειτουργίας αυτών και πολεοδό¬ 
μηση εκτάσεων οικοδομικών συνεταιρισμών και οικοδομι¬ 
κών οργανισμών» (Α' 52), όπως αυτό τροποποιήθηκε με το 
άρθρο 1 παρ. 3 του π. δ/τος 448/1991 «Τροποποίηση και 
συμπλήρωση του π.δ/τος 93/1987 «Αναμόρφρωση και 
ενοποίηση της νομοθεσίας για τους οικοδομικούς συνε¬ 
ταιρισμούς, τρόπος οργάνωσης, διοίκησης και λειτουργίας 
αυτών και πολεοδόμηση εκτάσεων οικοδομικών συνεται¬ 
ρισμών και οικοδομικών οργανισμών» (Α' 165). 

3. Τις διατάξεις του άρθρου 3 του ν. δ/τος 17.7.1923 
«Περί σχεδίων πόλεων κ.λπ», όπως μεταγενέστερα τρο¬ 
ποποιήθηκαν και συμπληρώθηκαν. 

4. Τις διατάξεις των άρθρων 6 (παρ. 1), 7,8,9 και 16 του 
ν. 1577/1985 «Γενικός Οικοδομικός Κανονισμός» (Α' 
210), όπως τροποποιήθηκαν με το άρθρο 13 (παρ. 1,2,3) 
του ν. 1647/1986 «Οργανισμός Κτηματολογίου και Χαρ¬ 
τογραφήσεων Ελλάδας «ΟΚΧΕ» και άλλες σχετικές διατά¬ 
ξεις» (Α' 141) και το άρθρο 1 (παρ. 3,4) του ν. 1772/1988 
«Τροποποίηση διατάξεων του ν. 1577/1985 «ΓΟΚ» και 
άλλες σχετικές διατάξεις» (Α'91). 

5. Τις διατάξεις της παραγράφου 1 (εδ. ιδ) του άρθρου 
23 του ν. 1558/1985 «Κυβέρνηση και Κυβερνητικά Όρ¬ 
γανα» (Α' 137). 

6. Την 2736/197/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση 
Γ ενικού Πολεοδομικού Σχεδίου (Γ.Π.Σ.) του οικισμού Ρό¬ 
δου (Ν. Δωδεκανήσου» (Δ' 193). 

7. Την 53586/6312/14.7.1988 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημο¬ 
σίων Έργων «Έγκριση προδιαγραφών πολεοδόμησης 
εκτάσεων που ανήκουν σε οικοδομικούς συνεταιρισμούς 
και οικοδομικούς οργανισμούς» (Β' 534). 

8. Την 16521/2.11.1992 συμβολαιογραφική πράξη πα¬ 
ραχώρησης και μεταβίβασης των κοινοχρήστων - κοινω¬ 
φελών χώρων. 

9. Τις 317/1989 και 285/1991 γνωμοδοτήσεις του Κοι¬ 
νοτικού Συμβουλίου Ιαλυσού. 

10. Τις 1/συν. 5/18.12.1989,1 /συν. 7/29.11.1990 και 
3/συν. 1 /8.4.1992 γνωμοδοτήσεις του Συμβουλίου Χωρο¬ 
ταξίας Οικισμού και Περιβάλλοντος Νομαρχίας Δωδεκα¬ 
νήσου. 

11. Τις διατάξεις του άρθρου 29Α του ν. 1558/1985, 

όπως αυτό προστέθηκε με το άρθρο 27 του ν. 2081 /1992 
(Α’ 154), και το γεγονός ότι από τις κανονιστικές διατάξεις 
αυτού του δ/τος δεν προκαλείται δαπάνη σε βάρος του 
κρατικού προϋπολογισμού. 

12. Την 25/1993 γνωμοδότηση του Συμβουλίου της 
Επικρατείας, με πρόταση τόυ Υπουργού Περιβάλλοντος 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται η πολεοδομική μελέτη της έκτασης του 
Αστικού Οικοδομικού Συνεταιρισμού Τραπεζικών Υπαλλή¬ 
λων Ρόδου «ΣΥΝ. Π.Ε.» στη θέση «Φανερωμένη» της Κοι¬ 
νότητας Ιαλυσού της νήσου Ρόδου (Ν. Δωδεκανήσου) με 
τον καθορισμό οικοδομήσιμων χώρων, οδών, πεζοδρό¬ 
μων, κοινοχρήστων χώρων, χώρου πολιτιστικού κτιρίου, 
χώρων εμπορικών καταστημάτων, χώρου πλατείας, χώρων 
που παραχωρούνται στην Κοινότητα με στοιχεία α, β, γ, δ, 
ε, ζ, η, θ, ι, κ, λ, μ, ν, ξ, α, και ο, π. ρ. ο. τ. ο, όπως οι παρα¬ 
πάνω ρυθμίσεις φαίνονται στο σχετικό ένα (1) πρωτότυπο 
διάγραμμα σε κλίμακα 1:500 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών 
με την 6415/1993 πράξη του και που αντίτυπό του σε φω- 
τοσμίκρυνση δημοσιεύεται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας το πο- 
λεοδομικό σχέδιο εγκρίνεται με το άρθρο 1 του παρόντος. 

Άρθρο 3 

1. Στους οικοδομήσιμους χώρους της παραπάνω περιο¬ 
χής που χαρακτηρίζονται στο σχετικό διάγραμμα με στοι¬ 
χεία Ο.Τ.α., Ο.Τ.β, Ο.Τ.γ, Ο.Τ.δ, Ο.Τ.ε, Ο.Τ.στ, Ο.Τ.ζ, 
Ο.Τ.η, Ο.Τ.Θ, Ο.Τ.ι, Ο.Τ.κ, Ο.Τ.λ, και στο χώρο με στοι¬ 
χεία ο, π, ρ, σ, τ, ο, επιτρέπεται η χρήση μόνο κατοικίας. 

2. Στο χώρο που χαρακτηρίζεται στο ως άνω διάγραμμα 
με στοιχεία α, β, γ, δ, ε, ζ, η, θ, ι, κ, λ, μ, ν, ξ, α, επιτρέπεται 
η ανέγερση κτιρίων κοινωνικής πρόνοιας. 

Άρθρο 4 

Στο πρόσωπο των οικοπέδων οικοδομημένων ή μη επι¬ 
βάλλεται προκήπιο πλάτους δύο και μισού (2,5) μέτρων, 
τριών (3) μέτρων έως πέντε και μισού (5,5) μέτρων, τεσ¬ 
σάρων (4) μέτρων έως τεσσάρων και μισού (4,5) μέτρων, 
τριών και μισού (3,5) μέτρων έως πέντε (5) μέτρων, τεσ¬ 


σάρων (4) μέτρων, επτά (7) μέτρων όπως φαίνονται στο 
σχετικό διάγραμμα. 

Άρθρο 5 

Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης των οικοπέδων, ορί¬ 
ζονται ως εξής: 

Α. 1. Ελάχιστο πρόσωπο: οκτώ (8) μέτρα 

Ελάχιστο εμβαδόν: διακόσια ογδόντα (280) τ.μ. 

2. Μέγιστο ποσοστό κάλυψης των οικοπέδων: εξήντα τοις 
εκατό (60%) της επιφανείας τους. 

3. Συντελεστής δόμησης: οκτώ δέκατα (0,8) με μέγιστη 
συνολική εκμεταλλεύσιμη επιφάνεια: διακόσια σαράντα 
(240) τμ. ανά μερίδα. 

4. Μέγιστο επιτρεπόμενο ύψος των κτιρίων: οκτώ και 
μισό (8,50) μέτρα. 

5. Μέγιστο επιτρεπόμενο ύψος των κτιρίων που προορί¬ 
ζονται για καταστήματα: τέσσερα (4) μέτρα. 

6. Στα Ο.Τ.γ, Ο.Τ.ε, Ο.Τ.ζ, Ο.Τ.ι, καθορίζεται όριο ακα¬ 
λύπτου χώρου, όπως φαίνεται με μπλε γραμμή στο ίδιο 
διάγραμμα. 

7. Στους χώρους εμπορικών καταστημάτων .και πολιτι¬ 
στικού κτιρίου τα κτίρια τοποθετούνται εντός του κόκκι¬ 
νου περιγράμματος, όπως φαίνεται στο παραπάνω διά¬ 
γραμμα. 

Β. Επί πλέον των ανωτέρω επιβάλλονται οι παρακάτω 
μορφολογικοΐ περιορισμοί: 

α) Μέγιστο επιτρεπόμενο πλάτος ανοιγμάτων: ένα και 
εβδομήντα εκατοστά του μέτρου (1,70 μ.). 

β) Τα κουφώματα πρέπει να κατασκευάζονται από ξύλο 
σε χρώμα καφέ, μπλε ή βαθύ κόκκινο. 

Άρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 21 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧ. ΚΑΡΑΜΑΝΛΗΣ 

( 2 ) 

Έγκριση μεταφοράς συντελεστή δόμησης ρυμοτομουμέ- 

νου ακινήτου που βρίσκεται εντός του ρυμοτομικού 

σχεδίου του Δήμου Αθηναίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστή δομήσεως κ.λπ.» 
(Α'58). 

2. Τις διατάξεις του Π. Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν. 880/1979» (Α' 138), όπως τροπο¬ 
ποιήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (Α' 154) όπως τροποποιήθηκε με το υπ’ 
αριθ. 367/1987 Π. Δ/γμα (Α' 163). 

4. Τις διατάξεις της παρ. 1 (εδ. ιδ) του Ν. 1588/1985 
«Κυβέρνηση και Κυβερνητικά Όργανα» (Α' 137). 

5. Την Υ1985/22.12.1992 κοινή απόφαση του Πρωθυ¬ 
πουργού και του Υπουργού Περιβάλλοντος Χωροταξίας 
και Δημοσίων Εργων «Ανάθεση αρμοδιοτήτων στους Υφυ¬ 
πουργούς Περιβάλλοντος Χωροταξίας και Δημοσίων Έρ¬ 
γων, Χρήστο Κατσιγιάννη και Γεώργιο Βουλγαράκη» (Β' 
744). 

6. Την 2286/19.2.1992 πράξη συναίνεσης ενώπιον της 
συμβολαιογράφου Αθηνών Μαρίας Μαρούλη της Αγγελι¬ 
κής συζ. Παναγ. Κουμουνδούρου. 

7. Την 33403/9.9.91 αίτηση της Αγγελικής Κουμουν¬ 
δούρου και την 35837/26.6.92 αίτηση του Αναστασίου 
Ελευθεριάδη ενεργών ως πληρεξούσιος της Αγγελικής 
Κουμουνδούρου. 

8. Τις 565/91,602/92 και 626/92, γνωμοδοτήσεις του 
Κεντρικού Συμβουλίου Χωροταξίας Οικισμού και Περιβάλ¬ 
λοντος. 

9. Την 100818/16.12.92 απόφαση του Υφυπουργού 
Περιβάλλοντος, Χωροταξίας και Δημοσίων Έργων για 
προέγκριση της σχετικής τεχνικής μελέτης, με πρόταση 
του Υφυπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 


Αρθρο 1 

1. Εγκρίνεται η μεταφορά του συντελεστή δόμησης του 
ρυμοτομουμένου με τα από 1.11.68 (Δ’ 224) και 6.12.71 
(Δ' 301) Π.Δ/γματα, ακινήτου (βαρυνομένου), που βρίσκε¬ 
ται εντός του ρυμοτομικού σχεδίου του Δήμου Αθηναίων 
(Ν. Αττικής) επί των οδών Ηρούς και Αντιγόνης και του 
οποίου την αποκλειστική κυριότητα έχει η παραπάνω συ- 
ναινούσα στη μεταφορά του συντελεστή Αγγελική συζ. 
Παναγ. Κουμουνδούρου, όπως το βαρυνόμενο ακίνητο 
φαίνεται με στοιχεία 18,12,8,9,22,18 στο σχετικό πρω¬ 
τότυπο διάγραμμα σε κλίμακα 1:200, που θεωρήθηκε από 
τον Προϊστάμενο της Δ/νσης Τοπογραφικών Εφαρμογών 
με την 61202/1993 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή είναι τα εξής: 

α. Εμβαδόν ρυμοτομουμένου ακινήτου: 165,16 τ.μ. 
β. Ποσοστό κάλυψης: 70% 
γ. Συντελεστής δόμησης: 3,0 
δ. Δομήσιμες επιφάνειες που αντιστοιχούν σ’ αυτό εί¬ 
ναι: 495,480 τ.μ. (165,16x3,0 = 495,480 τ.μ.). 

ε. Μεταφερόμενες δομήσιμες επιφάνειες: 495,480 
τ.μ. ήτοι 115,612 τ.μ. από ισόγειο και 379,868 από ορό¬ 
φους. 

Άρθρο 2 

Εγκρίνεται η χορήγηση τίτλου μεταφοράς συντελεστή 
δόμησης στο όνομα της Αγγελικής συζ. Παναγ. Κουμουν¬ 
δούρου, για εμβαδόν 485,480 τ.μ., ήτοι 115,612 τ.μ. από 
ισόγειο και 379,868 από ορόφους. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 28 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΊΑΝΝΗΣ 

